MATE

MATE estas grafika labormedio, derivaĵo de la kodaro de la ne plu subtenata labormedio GNOME 2.

La titolo MATE devenas de la hispana nomo de paragvaja ilekso (, akcento al la unua silabo), el kies folioj oni faras samnoman trinkaĵon.

 Historio 
Publikigo de GNOME 2, kie klasika labortablo estas anstataŭita per nova interfaco bazita sur GNOME Shell, igis aperon de multaj kritikoj. Multaj uzantoj rezignis uzi la novan GNOME, alvokante iun daŭrigi ellaboradon de GNOME 2. La projekto MATE estis lanĉita fare de uzanto de Arch Linukso, por plenumi tiun mision.

Unuafoje ekiĝo de ellaborado de MATE estis anoncita la  en la diskutejo de Arch Linukso fare de uzanto Perberos, kiu iĝis lanĉinto de la projekto. Poste aliĝis Stefano Karapetsas, Steve Zesch kaj Clement Lefebvre. Nun pri la projekto okupiĝas ĉirkaŭ dek aktivaj ellaborantoj kaj multaj helpantoj volontulaj.

 Aplikaj programoj 
Kelkaj aplikaĵoj el GNOME estis derivitaj kaj alinomitaj.
 Derivaĵoj en MATE  Originalaj programoj  Priskribo Atril  Evince  vidado de PDF, DjVu, TIFF Caja  Nautilus  dosieradministrilo Engrampa  File Roller  grafika uzantinterfaco por arĥiviloj Eye of Mate (EOM)  Eye of GNOME (EOG)  bildvidilo Marco  Metacity  fenestradministrilo MATE Terminal  GNOME Terminal  terminalemulilo Mate-calc  GCalctool  kalkulilo MateDialog  Zenity  elvokado de grafikaj dialogujoj el komanda linio aŭ ŝelaj skriptoj Mozo  Alacarte  redaktilo por menuoj de aplikaĵoj Pluma  gedit  tekstoredaktilo
Rezulte de alinomado eblas instali aplikaĵojn de MATE paralele kun aplikaĵoj de GNOME. Ekzemple, oni povas instali programojn Atril kaj Evince aŭ Pluma kaj Gedit, ne kaŭzante konfliktojn inter programoj.

Pluraj programoj en MATE havas nomojn en la hispana lingvo:
 Atril — «pupitro»
 Caja — «kesto», «fenestreto»
 Marco — «kadroj», «karkaso»
 Mozo — «kelnero»
 Pluma — «plumo»

 Plua ellaborado 
MATE estas aktive ellaborata. La ellaborantoj enigas novajn teĥnologiojn, konservante tradician aspekton de la labortablo. Krome unu el la celoj de ellaborado estas konservi laborkapablon de MATE sur malnova aparataro, ne orientiĝante nur je modernaj komputiloj.

En la versio 1.6 estis aldonita parta subteno de GTK+ por dizajnaj temoj. Plena subteno de GTK+ 3 estis planata por la versio 1.8, sed poste la ellaborantoj transigis enigon de subteno de GTK+ 3 al la versio 1.10. Laŭ la ellaborantoj, al tiu momento la versio 1.8 jam estis sufiĉe stabila kaj enhavis multajn plibonigojn kaj korektojn, sed enigo de plena subteno de GTK+ 3 povus ege prokrasti publikigon de tiu versio; la ellaborantoj decidis disponigi novan version al uzantoj laŭeble plej baldaŭ.

 MATE en diversaj operaciumoj 
La ellaborantoj de Linukso Mint deklaris jene:Ni konsideras MATE-on kiel ankoraŭ unu labortablon, ĝuste kiel KDE, GNOME 3, Xfce ktp.… kaj bazite sur la populareco de GNOME 2 en antaŭaj versioj de Linukso Mint, ni strebas subteni ĝin kaj helpi ĝian plibonigon.

MATE estas unu el defaŭltaj labormedioj en la distribuaĵoj Linukso Mint, Sabayon Linux, Fedora DVD/Netinstall, ALT Linux P7 kaj Porteus. Krome, disponeblas pakaĵoj por openSUSE, Arch Linukso, Debiano, Ubuntu, FreeBSD, Calculate Linux, Gentoo kaj Cygwin.

En Debian ekde la versio 8, Ubuntu ekde la versio 14.04 kaj Arch ekde marto 2014 pakaĵoj kun MATE disponeblas en oficialaj repozitorioj, kio ebligas instali koncernan distribuaĵon kun defaŭlta MATEUbuntu – Package Search Results - MateDebian - Details of package mate-desktop in jessieIndex of /archlinŭ/pool/community/. Ĉe Debian kaj Ubuntu disponeblas oficialaj ISO-bildoj kun MATEhttp://cdimage.ubuntu.com/ubuntu-mateIndex of /debian-cd/current-live/amd64/bt-hybrid.

 Referencoj 

 Eksteraj ligiloj 

 Oficiala retejo
 MATE ĉe GitHub
 Instalo de MATE en diversaj operaciumoj 

Kategorio:Aperis en 2011
Kategorio:GNOME
Kategorio:X Window System
Kategorio:C
Kategorio:Linuksa programaro